नामवरजी उन तमाम कठमुल्‍ले मार्क्‍सवादि‍यों से भि‍न्‍न हैं जो ‘वि‍चारधारा’ के कि‍ताबी फार्मूले जीवन में लागू करते रहते हैं। ये लोग वि‍चारधारा को ‘अधि‍रचना’ के अर्थ में पकडे रहते हैं और उसे यांत्रि‍क तौर पर नामवरजी पर लागू करते हैं। वि‍चारधारा को अधि‍रचना मानना वि‍चारधारा का सरलीकरण है। वस्‍तुओं के प्रति‍ जडपूजाभाव असल में वि‍चारधारा है। नामवरजी मार्क्‍सवादी के नाते देवपूजावाद का साहि‍त्‍य में हमेशा से नि‍षेध करते रहे हैं। उनके प्रत्‍येक व्‍याख्‍यान की धुरी है देवपूजावाद का खंडन। देवत्‍व बनाने वाली साहि‍त्‍यदृष्‍टि‍ का नि‍षेध। इस क्रम में हर बार नामवर के हाथों कोई न कोई मूर्ति टूटी है। जो लोग मार्क्‍सवाद पढ़ना चाहते हैं वे गौर से ‘पूंजी’ नामक ग्रंथ में वि‍वेचि‍त वस्‍तु जडपूजावाद की आलोचना को गौर से पढें तो पाएंगे कि‍ मार्क्‍स असल में कि‍स अर्थ में वि‍चारधारा की बात करते हैं।